Diari Oficial de la Generalitat Valenciana


Sumari del DOGV 123, del 29-09-1983 (1983/802410)

ORDRE de 5 de setembre de 1983, per la qual s'aprova el Reglament d'Estructura Orgànica y Funcional de les Delegacions Territorials de Treball de la Conselleria de Sanitat, Treball i Seguretat Social.
--------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1983/09/05/(4)/dof/vci/html**

### Dades del document

Número de DOGV
:   123

Data del DOGV
:   29-09-1983

Secció del DOGV
:   DISPOSICIONS GENERALS

Número del document
:   1983/802410


Data del document
:   05-09-1983

Organisme emissor
:   Conselleria de Sanitat, Seguretat Social i Treball

Tipus de document
:   Ordre

Anàlisi jurídica

Ordre de 5 de setembre de 1983, per la qual s'aprova el Reglament d'Estructura Orgànica i Funcional de les Delegacions Territorials de Treball de la Conselleria de Sanitat, Treball i Seguretat Social.  
L'article 70 del Decret 15/1983, de 31 de gener, que aprovà l'estructura orgànica i funcional de la Conselleria de Sanitat, Treball i Seguretat Social, preveia que per Ordre seua s'establirien les estructures orgàniques i funcionals de les seues Delegacions Territorials.   
Publicats en el Boletín Oficial del Estado i en el Diari Oficial de la Generalitat Valenciana els corresponents Decrets de transferències funcionals en matèria de relacions laborals, seguretat i higiene en el treball, mediació, arbitratge i conciliació i residències i entitats de lleure i recreatives per a treballadors, i adscrites aquestes competències i serveis a la Conselleria de Sanitat, Treball i Seguretat Social, cal estructurar una òrganització i posar en funcionament els organismes perifèrics de la Conselleria que executen en cada província l'acció administrativa en aquests temes.   
En atenció a aquests motius, aquesta Conselleria acorda la següent Ordre:   
REGLAMENT D'ESTRUCTURA ORGANICA I FUNCIONAL DE LES DELEGACIONS TERRITORIALS DE TREBALL  
CAPITOL PRIMER  
Funcions i estructura orgànica  
Article 1.r  
Per al desenvolupament de l'acció política i administrativa de la Conselleria en matèria de treball s'estableix en cadascuna de les provincies de la Comunitat Valenciana una Delegació Territorial de Treball que dependrà orgànicament i política del Conseller.   
Article 2.n  
En l'àmbit territorial de la província corresponent les funcions de la Delegació Territorial de Treball, en general, són les següents:   
a) Fiscalitzar el compliment de la legislació vigent en matèria de relacions laborals.   
b) Vigilància del funcionament dels serveis o Direccions Provincials dels òrganismos autònoms dependents de la Conselleria en matèria de treball.   
c) Col laboració amb les autoritats provincials en la forma i les circumstàncies determinades en la legislació vigent.   
d) Establiment de la normativa de desplegament o d'aplicació de la legislació laboral en l'esfera de la seua competència.   
e) Proposar a la Conselleria la resolució de les gestions suscitades en l'aplicació de les lleis, reglaments, convenís col·lectius i contractes de treball, i resoldre els de la seua competència específica.   
f) Aplicar el règim de sancions per infracció de les disposicions vigents en l'àmbit laboral.   
g) Instruir i resoldre, si s'escau, els expedients de modifiçació de condicions de treball i de productivitat.   
h) El foment, desplegament i fiscalització del moviment cooperatiu, i les funcions que en aquest aspecte li són atribuïdes per la legislació vigent.   
i) La promoció, estímul i fiscalització de les mesures tendents a incrementar la seguretat i la higiene en el treball.   
j) Les funcions i facultats atribuïdes per les disposicions legals sobre vagues, tancaments patronals i conflictes col·lectius.   
k) La gestió de la conciliació prèvia als processos jurisdiccionals laborals, així com el diposit d'estatuts de sindicats i organitzacions empresarials, de convenis col·lectius i d'actes d'eleccions d?òrgans representatius dels treballadors en l'empresa.   
l) L'acció administrativa en matèria d'economats, fundacions i menjadors laborals, així com la direcció, fiscalització i coordinació del funcionament de les residències, instal·lacions esportives, d'oci i de lleure que depenen de la Conselleria.   
m) La coordinació i la col·laboració amb l'Administració Central de l'Estat en matèria d'ocupació.   
n) Qualsevol altra funció que li siga atribuïda per les disposicions legals.   
Article 3.r  
L'estructura orgànica de les Delegacions Territorials de Treball serà la següent:   
1. Delegat Territorial de Treball.   
2. Secretaria General.   
3. Secció d'Ordenació Laboral.   
4. Secció de Seguretat i Higiene en el Treball.   
5. Secció de Sancions.   
6. Secció de Relacions Col·lectives de Treball.   
7. Secció de Promoció Social i Ocupació.   
8. Servei de Mediació, Arbitratge i Conciliació.   
9. Gabinets Tècnics de Seguretat i Higiene en el Treball.   
CAPITOL SEGON  
Els Delogats Territorials de Treball  
Article 4.t   
Els Delegats Territorials de Treball seran nomenats i separats per Ordre del Conseller, i haurà de recaure el nomenament en funcionaris públics pertanyents a cassos per a l'ingrés als quals s'exigeix títol oficial d'ensenyament superior.   
El càrrec de Delegat de Treball serà incompatible amb qualsevol altra ocupació pública o privada.   
La jerarquía immediata al Delegat de Treball en la província serà el Secretari General, qui exercirà les funcions d'aquell en cas d'absència, malaltia o vacant.   
El Delegat de Treball dependrà orgànicament i funcional del Conseller, i tècnicament del Secretari General Tècnic i de les Direccions Generals de Treball i Relacions Col·lectives.   
Article 5.é  
Són atribucions dels Delegats Territorials de Treball, en l'àmbit funcional de competències:   
a) La presidència dels consells, assemblees, juntes, comissions i altres organismes representatius i assessors dependents de la Conselleria, amb facultats de convocatòria i de suspensió de l'execució dels seus acords en els termes legals.   
b) La vigilància i fiscalització del funcionament de totes les institucions i serveis dependents de la Conselleria en la província.   
c) Executar i posar en pràctica, en l'àmbit provincial, els plans, accions i serveis aprovats per la Conselleria.   
d ) El coneixement de tot allò que faça referència a l'execució i compliment de la legislació laboral en la província, i podran visitar personalment les zones de treball, establiments o empreses que consideren escaient.   
e) Disposar, a través de la comandància provincial, que la Inspecció de Treball realitze serveis concrets i determinats, del resultat dels quals caldrà retre'ls compte.   
f) Imposar les sancions en la forma i supòsits determinats per la legislació vigent.   
g) El coneixement, informe, tramitació i, si s'escau, resolució dels recursos establerts en la legislació laboral.   
h) Concedir les autoritzacions previstes per norma legal o reglamentària.   
i) Exercir les funcions atribuïdes per la legislació vigent en matèria de convenis col·lectius.   
j) La instrucció i resolució, si s'escau, dels expedients sobre modificació de condicions contractuals que efecten empreses o centres de treball dins l'àmbit provincial.   
k) Impulsar el creixement de la productivitat, fomentant i resolent els expedients de sistemas de treball i incentius.   
l) Declarar l'ordenament laboral aplicable a les empreses en la seua jurisdicció, la qualificació i classificació d'establiments i la resolució de les qüestions que s'hi susciten en l'aplicació de les ordenances laborals.   
m) Exercir les funcions que té atribuïdes per la legislació vigent en matèria de conflictes col·lectius de treball, vaga i tancaments patronals, així com les funcions de mediació, arbitratge i conciliació.   
n) Concedir les autoritzacions escaients per a la iniciació d'activitats en els centres de treball, i per a la seua modificació i ampliació.   
n') Impulsar, desenvolupar i fiscalitzar, a través de la Inspecció de Treball, la prevenció d'accidents, malalties professionals i l'increment de la seguretat i la higiene en el treball, i resoldre els expedients derivats de les suspensions o paralitzacions del treball per aquest motiu.   
o) Dictar els acords sobre declaració de treballs tòxics perillosos i excepcionalment penosos.   
p) Resoldre els expedients de plus de distància i transport, i propasar al Conseller les festes locals, publicar anualment el calendari laboral i regular els horaris laborals.   
q) Fomentar el desplegament del moviment cooperatiu i les mesures per a la promoció social dels treballadors, ordenant la inspecció i fiscalització de les cooperatives, empreses associatives i institucions laborals a través de la Inspecció de Treball.   
r) Qualsevol altra funció que li puga ser encomanada per les disposicions legals.   
Article 6.é  
Els Delegats de Treball sancionaran, a proposta de la Inspecció de Treball, les infraccions a la legislació laboral i els actes d'obstrucció connexos amb elles, d'acord amb els procediments previstos en les disposicions vigents i en l'àmbit territorial de la província fins a un màxim de 100.000 pessetes.   
Article 7.é  
Amb funcions assessores i d'estudi, en les Delegacions Territorials de Treball de València i d'Alacant hi haurà, depenent directament del Delegat, un Gabinet Sòcio-Econòmic, el Cap del qual serà nomenat per aquell i tindrà nivell orgànic de Cap de Secció.   
CAPITOL TERCER  
La Secretaria General  
Article 8.é  
La Secretaria General, a les ordres directes del Delegat, és l'òrgan coordinador de les diferents entitats administratives de les Delegacions de Treball.   
El Secretari General de la Delegació serà designat pel Secretari General Tècnic, a proposta del Delegat Territorial, entre funcionaris públics pertanyents a cossos per a l'ingrés als quals s'exigeix títol oficial d'ensenyament superior i estiguen destinats a la Conselleria de Sanitat, Treball i Segureat Social.   
El Secretari General, que ostentarà la categoria de Cap de Servei, exercirà la direcció de personal sobre tots els funcionaris de les diferents unitats de la Delegació Territorial.   
Article 9.é  
L'estructura orgànica de la Secretaria General serà:   
1. El Secretari General.   
2. Negociat d'Assumptes Generals.   
3. Negociat de Personal, Habilitació i Material.   
4. Negociat de Registre, Arxiu i Informació al Públic.   
CAPITOL QUART  
La Secció d'Ordenació Laboral  
Article 10  
La Secció d'Ordenació Laboral, en l'àmbit de la província, executarà les funcions següents:   
a) Enquadrament laboral de les empreses i dels seus centres de treball.   
b) Modificació substancial de les condicions de treball que no impliquen supressió de llocs o reducció de jornadas de treball.   
c) Aprovació de rebuts oficials de salaris.   
d) Autoritzacions relatives a jornada, horaris, hores extraordinàries, així com la proposta de les festes locals i aprovació i publicació dels calendaris laborals.   
e) Mobilitat geogràfica dels treballadors en l'àmbit de la Comunitat Autònoma.   
f) Règim de descans dominical.   
g) Qualificació i valoració de llocs de treball.   
h) Plussos de distància i de transport.   
i) Resolució de les qüestions referents als estudis de mètodes i temps, establiment de mètodes de treball i retribucions per incentius i valoracions de tasques i qualssevol altres que efecten a millares de productivitat.   
Article 11  
L'estructura orgànica de la Secció d'Ordenació Laboral serà la següent:   
1. Negociat d'Ordenació Laboral, que exercirà totes les funcions previstes en l'article anterior, llevat de les de l'apartat i).   
2. Negociat de Productivitat, que exercirà la funció prevista en l'apartat i) de l'article anterior.   
CAPITOL CINQUE  
La Secció de Seguretat i Higiene en el Treball  
Article 12  
Correspon a la Secció de Seguretat i Higiene en el Treball l'execució de les funcions següents:   
a) L'ordenació de criteris estadístics i la recepció de comunicats d'accidents de treball i malalties professionals.   
b) L'autorització per al començament de les activitats laborals en els centres de treball, i la concessió d'autorització per a reprendre o prosseguir el treball després d'efectuar alteracions, ampliacions o transformacions d'importància en els seus locals i instal·lacions.   
c) La vigilància del treball de dones i menors, inclòsa l'autorització d'intervenció d'aquests en espectacles públics.   
d) L'adopció d'acords sobre declaració de treballs tòxics, perillosos i excepcionalment penosos i altres de naturalesa anàlega.   
e) Promoure la creació i millora d'òrganitzacions de seguretat en les empreses i procurar la implantació de programes de prevenció i seguretat, i resoldre els expedients de paralització dels treballs per risc imminent greu d'accident.   
f) Informe i proposta de mètodes i mesures per a la millor vigilància del compliment de les disposicions legals sobre seguretat i higiene en el treball, mitjançant la coordinació amb la Inspecció de Treball.   
CAPITOL SISE  
La secció de Sancions  
Article 13  
La Secció de Sancions executarà la funció de tramitació dels expedients de sancions que calga imposar per infracció de la legislació de Treball, així com la seua resolució fins a la quantia de 100.000 pessetes.   
CAPITOL SETE  
La Secció de Relacions Col·lectives de Treball  
Article 14  
La Secció de Relacions Col lectives de Treball té com a missió l'execució de les següents funcions en l'àmbit provincial:   
a) Exercitar les funcions atribuïdes a l'autoritat laboral en matèria de convenis col·lectius pel Títol III de l'Estatut dels Treballadors.   
b) Conéixer de les declaracions de vaga i de tancament patronal, rebent les comunicacions adients i exercitant les funcions de mediació, conciliació, arbitratge i ordre de reobertura de centres de treball.   
c) Conéixer i tramitar els expedients de conflicte col·lectiu que es susciten per controvèrsia de qualsevol matèria de competència de la Conselleria.   
d) Exercir les funcions que en matèria de representació sindical i dret de reunió dels treballadors li atribuesquen les lleis.   
e) Mantenir un servei de relacions amb les òrganitzacions empresarials i sindicals.   
Article 15  
L'estructura orgànica de la Secció de Relacions Col·lectives de Treball serà la següent:   
1. Negociat de Convenís Col·lectius, que exercirà les competències previstes en l'apartat a) de l'article anterior.   
2. Negociat de Conflictivitat Laboral, que exercirà la resta de les funcions previstes en l'esmentat article.   
CAPITOL VUITE  
Secció de Promoció Social i Ocupació  
Article 16  
La Secció de Promoció Social i Ocupació executarà les següents funcions en l'àmbit provincial:   
a) Promoció, estímul i desenvolupament del moviment cooperatíu.   
b) Qualificació, inscripció i certificació dels actes que han d'accedir al Registre General de Cooperatives, d'acord amb la legislació vigent, i remetre al susdit Registre del Ministeri de Treball i Seguretat Social còpia diligenciada dels Estatuts de la Societat o entitat cooperativa i de les modificacions, i un resum de la resta d'inscripcions que s'hi practiquen.   
c) L'assessorament, assistència i formació cooperativa.   
d) La fiscalització del compliment de la legislació de cooperatives a través de la Inspecció de Treball.   
e) Promoció, registre i centralització de documents i estadístiques dels economats, fundacions i menjadors laborals, i la fiscalització del compliment de les disposicions sobre aquestes matèries a través de la Inspecció de Treball.   
f) Direcció, fiscalització i coordinació del funcionament de les residències, instal·lacions esportives, d'oci i lleure, dependents de la Conselleria.   
g) Foment, registre i centralització de documents i estadistiques de totes les accions de millora i relacions humanes entre les empreses i els seus treballadors.   
h) Confecció i remissió periódica del cens laboral de la província.   
i) Gestió sobre tota classe d'entitats públiques i privades de millores i avantatges socials per als treballadors aturats.   
j) Col·laboració amb l'Administració Central de l'Estat en totes les funcions que té atribuïdes en matèria d'ocupació, protecció de l'atur, formació i reconversió professional.   
Article 17  
L'estructura orgànica de la Secció de Promoció Social i Ocupació serà la següent:   
1. Negociat de Cooperació, que assumirà les funcions previstes en els apartats a), b), c) i d).   
2. Negociat d'Acció Social, que assumirà les funcions previstes en els apartats e), f) i g) de l'esmentat article.   
3. Negociat d'Ocupació, que assumirà les funcions de la resta d'apartats de l'article susdit.   
CAPITOL NOVE  
El Servei de Mediació, Arbitratge i Conciliació  
Article 18  
El Servei de Mediació, Arbitratge i Conciliació, en l'àmbit provincial, tindrà encomanades les següents funcions:   
a) La gestió de les funcions de mediació en les negociacions o controvèrsies col·lectives de carácter laboral, l?arbitratge en totes les controvèrsies laborals que les empreses i els treballadors poden sotmetre als Tribunals Arbitrals, tant individuals com col·lectives.   
b) La gestió de la conciliació prèvia a la tramitació dels procediments laborals davant la Magistratura de Treball, que amb caràcter obligatori per a les parts en litigi estableix el Reial Decret-Llei 5/1979, de 26 de gener.   
c) El dipòsit dels estatuts de sindicats de treballadors i de les associacions empresarials, el dipòsit de les actes referents a les eleccions d?òrgans representatius en l'empresa i altres dades referents a la representativitat dels òrgans empresarials.   
d) El dipòsit dels convenis i de determinats acord s col·lectius conclosos entre l'empresa i els treballadors o entre els sindicats i associacions empresarials, així com aquelles funcions inherents al lliurament de certificació de la documentació en dipòsit.   
e) Tramitar la designació de representants dels interessats en els procediments laborals, si ho requereix la Magistratura de Treball, atés el que disposen els articles 10, 134 i 146 de la vigent Llei de Procediment Laboral.   
Article 19  
El Servei de Mediació, Arbitratge i Conciliació estarà format pels òrgans següents:   
1. La comandància del Servei de Mediació, Arbitratge i Conciliació, amb nivell orgànic de Servei i en la qual s'integrarà el Negociat de Dipòsit de les Actes referents a eleccions d?òrgans de representació de treballadors al si de les empreses, d'estatuts de sindicats de treballadors i associacions empresarials, convenis i acords col·lectius.   
Correspon a la comandància del Servei la coordinació de les diferents seccions i negociats per a un millor compliment de les finalitats pròpies, amb referència especial al que preveu el paràgraf e) del Títol Primer.   
Correspon al Negociat de Dipòsit d'Actes d'Eleccions, Estatuts i Convenis, desplegar les tasques relacionades en els apartats c) i d) de l'article 18.   
2. Presidència del Tribunal d'Arbitratge, amb nivell orgànic de Secció, on s'integrarà el Negociat de Mediació i Arbitratge.   
Correspon tant a la Presidència del Tribunal com al Negociat corresponent desplegar les funcions a què es refereix l'apartat a) de l'article anterior.   
3. Secció de Conciliació, amb el nivell orgànic corresponent, que estarà integrada pels Lletrats Conciliadors, els quals tindran encomanades les funcions descrites en l'apartat b) de l'article susdit.   
Article 20  
En cada província hi haurà una Comissió Provincial de Mediació, Arbitratge i Conciliació, que executarà les funcions següents:   
a) Conéixer i controlar el desenvolupament dels plans i programes establerts a nivell provincial.   
b) Vigilar i controlar la duració mitjana de la tramitació i de les actuacions del Servei, a nivell provincial.   
c) Realitzar les missions de control i de vigilància que li siguen encomanades per la Direcció General de Relacions Col·lectives de Treball.   
d) Emetre un informe semestral de les seues activitats per a elevar-lo a la Direcció General de Relacions Col·lectives.   
e) El seguiment dels processos electorals d?òrgans representatius en les empreses i de les seues incidències, sense perjudici de les facultats competents a la Jurisdicció Laboral en la matèria.   
Article 21  
La Comissió Provincial de Mediació, Arbitratge i Conciliació estarà integrada per:   
1. El Delegat Territorial de Treball, que en serà el President.   
2. Tres vocals representants de l'Administració, un dels quals serà el Cap del Servei, el qual actuarà com a Vicepresident de la Comissió. Els altres dos vocals seran designats pel Director General de Relacions Col·lectives.   
3. Tres vocals per les organitzacions empresarials de major representativitat.   
4. Tres vocals en representació dels sindicats més significatius en proporció a la seua representativitat.   
Actuarà com a Secretari, amb veu pero sense vot, el Cap del Negociat d'Eleccions, Estatuts i Convenis.   
Article 22  
El Gabinet Tècnic Provincial de Seguretat i Higiene constituirà l'òrgan tècnic d'estudi, assessorament i realització de les accions en prevenció d'accidents i malalties professionals, sota la dependència directa del Delegat Territorial i en relació amb les competències que té atribuïdes la Inspecció de Treball.   
Tindrà el nivell jeràrquic de Servei i desplegarà les següents funcions:   
a) Analitzar i investigar les causes i factors determinants dels accidents de treball i malalties professionals, i proposar-hi les mesures correctores escaients. D'aquestes actuacions s'informarà la Inspecció de Treball en els casos d'accidents mortals, molt greus i greus; igualment s'emetran els informes que, si sescau, sol·licitarà l'autoritat competent.   
b) Conéixer, tractar i elaborar les informacions i dades estadístiques sobre sinistralitat laboral, i procedir a la confecció, estudi i valoració d'estadístiques.   
c) Elaborar, promoure i desenvolupar programes d'investigació sobre mètodes i tècniques de seguretat i higiene en el treball.   
d) Efectuar estudis, informes i assessorament sobre llocs, locals i centres de treball, primeres matèries i productes intermedis i finals, toxics, perillosos i penosos.   
e) Programar, òrganitzar i desenvolupar els plans i cursos de formació, perfeccionament i actualització per a tècniques de seguretat i higiene.   
f) Divulgar i propagar entre les empreses i la població treballadora els coneixements i pràctiques de prevenció de riscs professionals.   
g) Programar i desenvolupar controls generals i sectorials sobre nivells de seguretat i higiene en les empreses, i prestar-los l'assessorament adient i comunicar-los les correccions que calga fer-hi.


Còpia Permalink ELI